HR Službeni list Europske unije C 18/12

Objava zahtjeva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2015/C 18/04)

Ova je objava temelj za podnošenje prigovora na zahtjev u skladu s člankom 51. Uredbe (EU) br. 1151/2012 Europskog parlamenta i Vijeća (1).

ZAHTJEV ZA IZMJENU

UREDBA VIJEĆA (EZ) br. 510/2006

o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2)

ZAHTJEV ZA IZMJENU U SKLADU S ČLANKOM 9.

„PECORINO TOSCANO”

EZ br.: IT-PDO-0217-01228-16.5.2014.

ZOZP ( ) ZOI ( X )

1. Rubrika specifikacije proizvoda na koju se primjenjuje izmjena

—

☐

—

☒

—

☐

—

☐

—

☒

—

☐

—

☒

—

☐

—

☐

2. Vrsta izmjene

—

☒

—

☐

—

☐

—

☐

3. Izmjena (izmjene)

Vrsta proizvoda

Opis proizvoda

Navedeno je da je sir mekanog tijesta „Pecorino Toscano”, a da je sir tvrdog tijesta zreli sir „Pecorino Toscano”.

Dodana je sljedeća rečenica: „Kako bi se ograničili otpadci od proizvodnje, pod uvjetom da se poštuju zahtjevi predviđeni u nastavku koji se odnose na težinu i visinu, proizvodnja sira ‚Pecorino Toscano’ u obliku koji nije cilindričan dopušta se isključivo za proizvod koji će se pretpakirati (sir u kriškama, u kockicama ili ribani sir)”.

Izmjena vanjskog izgleda sira „Pecorino Toscano” odnosi se samo na proizvod koji će se pretpakirati u kriškama, u kockicama ili nariban.

Tom se izmjenom ni u čemu ne mijenjaju unutarnja svojstva jer je zadržan odnos težine i visine. Naime, veličina promjera kruga postaje dužina jedne strane paralelepipeda. Prirodni postupci zrenja tako ostaju nepromijenjeni, pritom omogućujući znatno ograničavanje otpadaka od proizvodnje nastalih zbog rezanja.

Metoda dobivanja

Odobrava se upotreba biljnog sirila. Riječ je o drevnom toskanskom načinu proizvodnje sira pecorino (koji je već naveden u zahtjevu za registraciju podnesenom 1985. na nacionalnoj razini) koji se ponovno provodi posljednjih nekoliko godina zbog tipičnog običaja tog područja, ali i u svrhu proizvodnje sireva namijenjenih tržištu košer hranom.

Dodatno se pojašnjava mogućnost suhog soljenja već predviđena u prethodnom tekstu kao „izravno dodavanje soli”.

U specifikaciji o zrenju, riječ „prostorije” zamijenjena je riječima „prilagođena okolina”. Najveća je temperatura povećana s 12 °C na 15 °C, a najviša je granica relativne vlažnosti povećana s 90 % na 95 %.

Tom se izmjenom namjerava malo proširiti raspon temperaturnih uvjeta i vlažnosti okoline namijenjene zrenju sira „Pecorino Toscano” kako bi potonji mogao dozrijevati u podrumima i prirodnim špiljama i/ili špiljama koje je izmijenio čovjek, ali bez sustava vanjske kontrole temperature i relativne vlažnosti zraka. Tim se mjerama utvrdilo da neke od brojnih špilja i podruma, ocijenjenih prikladnima za zrenje sira „Pecorino Toscano” jer je u njima moguće dobivanje sireva koji su u potpunosti u skladu s proizvodnim normama, tijekom godine imaju malo veće temperaturne vrijednosti (najviše 15 °C) i vrijednosti relativne vlažnosti (najviše 95 %) od vrijednosti koje su bile dosad predviđene specifikacijom. Zrenje u podrumima i špiljama doista je tipično za sektor proizvodnje sira, a ne samo za sir „Pecorino Toscano”. Mogućnost zrenja u takvoj sredini povećava potencijal vrednovanja proizvoda te, osim toga, daje prednost u pogledu štednje izvora energije.

Označivanje

Izmijenjena je oznaka koja se stavlja na etikete kako bi se u logotipu dodatno istaknuo naziv „Pecorino Toscano”.

JEDINSTVENI DOKUMENT

UREDBA VIJEĆA (EZ) br. 510/2006

o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (3)

„PECORINO TOSCANO”

EZ br.: IT-PDO-0217-01228-16.5.2014.

ZOZP ( ) ZOI ( X )

1. Naziv

„Pecorino Toscano”

2. Država članica ili treća zemlja

Italija

3. Opis poljoprivrednog ili prehrambenog proizvoda

3.1. Vrsta proizvoda

Razred 1.3.: Sirevi

3.2. Opis proizvoda na koji se odnosi naziv iz točke 1.

„Pecorino Toscano” jest sir od punomasnog ovčjeg mlijeka koje potječe s proizvodnog područja, mekanog (mladi sir „Pecorino Toscano”) je ili polutvrdog tijesta (zreli sir „Pecorino Toscano”), karakteristične konzistencije te dozrijeva kratko ili dugo, ovisno o tome hoće li se upotrebljavati kao sir za posluživanje ili ribanje, cilindričnog je oblika, ravne gornje i donje plohe te blago ispupčenog ruba. Sljedećih je dimenzija: promjer gornje i donje plohe iznosi od 15 do 22 cm, rub je visok od 7 do 11 cm, a težina se kreće od 0,75 do 3,5 kg. Proizvodnja sira „Pecorino Toscano” u obliku koji nije cilindričan dopušta se isključivo za proizvod koji će se pretpakirati (sir u kriškama, u kockicama ili ribani sir). Sadržaj masti u suhoj tvari iznosi najmanje 40 % za sir polutvrdog tijesta i 45 % za sir mekanog tijesta. Kora je žute boje s različitim nijansama koje se kreću do tamnožute boje. Boja kore može eventualno ovisiti o provedenim načinima obrade, dok je mekano tijesto bijele, blago žućkaste boje, a polutvrdo je tijesto blago žućkaste ili svjetložute boje. Tijesto je kompaktne strukture, a polutvrdo se tijesto teško reže, ima malo neravnomjerno raspoređenih rupica. Okus je mirisan i naglašen te tipičan za posebne proizvodne postupke. Sir mekanog tijesta dozrijeva najmanje 20 dana, dok sir polutvrdog tijesta ne smije dozrijevati kraće od četiri mjeseca.

3.3. Sirovine (samo za prerađene proizvode)

Sir „Pecorino Toscano” proizvodi se od punomasnog ovčjeg mlijeka koje potječe sa zemljopisnog područja predviđenog u specifikaciji. Može se upotrebljavati sirovo, termički obrađeno ili pasterizirano mlijeko. Dopušta se samo upotreba autohtonih startera dobivenih iz zbirke lokalnih sojeva.

3.4. Hrana za životinje (samo za proizvode životinjskog podrijetla)

Temeljna ishrana ovaca mora se se sastojati od zelenog ili sušenog krmiva podrijetlom s prirodnih pašnjaka na području, kojem se eventualno dodaju sijeno i koncentrirana jednostavna hrana za životinje.

3.5. Posebni proizvodni postupci koji se moraju provesti na određenom zemljopisnom području

Sve faze proizvodnje mlijeka i sira „Pecorino Toscano” moraju se provesti na zemljopisnom području do stavljanja sira na tržište, odnosno nakon što sir mekanog tijesta dozrijeva 20 dana, a zreli sir četiri mjeseca.

3.6. Posebna pravila za rezanje, ribanje, pakiranje itd.

Sir „Pecorino Toscano” može se na tržište stavljati cijeli, u komadima ili nariban.

3.7. Posebna pravila za označivanje

Identifikacijski logotip ZOI-ja, otisnut tintom na sir mekanog tijesta i utisnut u zreli sir, mora se nalaziti na svakom cijelom kolutu sira „Pecorino Toscano”. Logotip se sastoji od oznake „Pecorino Toscano D.O.P.”, stiliziranih slova P i T te od identifikacijskog broja ovlaštene sirane u kojoj se sir proizvodio, pogona za dozrijevanje ili pogona za pakiranje koji svoje djelatnosti obavljaju na zemljopisnom području. Ako se djelatnosti pogona za pakiranje ne provode na zemljopisnom području, stavlja se identifikacijski broj sirane ili pogona za dozrijevanje.

Na svim se etiketama koje se stavljaju na cijele kolutove, komade, kriške ili ribani sir oznaka „Pecorino Toscano D.O.P.” ili „Pecorino Toscano D.O.P. stagionato” (zreli) mora veličinom etikete, upotrijebljenim slovima i položajem istaknuti u odnosu na sve druge oznake. Oznaka u boji mora biti prikazana jednom ili više puta, a njezin promjer mora iznositi najmanje 15 mm u skladu s člankom 5. specifikacije.

4. Sažeta definicija zemljopisnog područja

Proizvodno područje ZOI-ja „Pecorino Toscano” obuhvaća cijelo područje pokrajine Toskane, cijelo područje općina Allerona i Castiglione del Lago koje pripadaju pokrajini Umbriji te cijelo područje općina Acquapendente, Onano, San Lorenzo Nuovo, Grotte di Castro, Gradoli, Valentano, Farnese, Ischia di Castro, Montefiascone, Bolsena i Capodimonte koje pripadaju pokrajini Lacij.

5. Povezanost sa zemljopisnim područjem

5.1. Posebnosti zemljopisnog područja

Kada je riječ o prirodnim čimbenicima, treba napomenuti posebna svojstva ovčarstva koje se odvija isključivo u slobodnom uzgoju na prirodnim pašnjacima bogatima samoniklim vrstama zbog kojih mlijeko namijenjeno proizvodnji sira poprima posebna svojstva.

Kada je riječ o ljudskim čimbenicima, osim njihove povijesno dokazane gospodarske važnosti, uočeno je i da dotični korišteni pašnjaci imaju važnu socijalnu ulogu jer se iskorištavaju rubna područja koja bi se u protivnom postupno napuštala pa bi prirodni resursi osiromašili.

Zahvaljujući načinu uzgoja, samoniklim i posađenim vrstama koje čine glavnu ishranu stoke te metodi dobivanja, koja obuhvaća od temperatura proizvodnje do metode zrenja, zbog koje ovčje mlijeko zadržava sve svoje kvalitete, mlijeko i gotov proizvod poprimaju posebne karakteristike zbog kojih je sir „Pecorino Toscano” oduvijek poznat kao „blag” proizvod.

5.2. Posebnosti proizvoda

Kora žute boje.

Blag okus koji nikad nije naglašen ni pikantan.

5.3. Uzročna povezanost zemljopisnog područja i kvalitete ili karakteristika proizvoda (za ZOI) odnosno određene kvalitete, ugleda ili drugih karakteristika proizvoda (za ZOZP)

Sir drevnog podrijetla čija je prisutnost još od doba Etruščana dokazana brojnim povijesnim svjedočanstvima rasprostranio se tijekom stoljećâ područjem nazvanim „Maremma” koje se većim dijelom nalazi u pokrajini Toskani. Proizvod je bio tradicionalno nazivan imenima povezanima sa zemljopisnim podrijetlom, ili općenitijim imenom „toscano” (toskanski). S vremenom, uzevši u obzir vrlo slična svojstva različitih lokalnih sireva, sastavljena je jedinstvena proizvodna norma te naziv povezan s dotičnim povijesnim i zemljopisnim okvirom.

Posebna svojstva sira „Pecorino Toscano” proizlaze iz ovčjeg mlijeka i iz metode dobivanja. Životinje koje pasu gotovo cijele godine, iz samoniklih i posađenih vrsta dobivaju istodobno blage i jake mirise i arome svojstvene klimi zemljopisnog područja. Prilično jak okus ovčjeg mlijeka ublažen je svojstvima klime i pašnjaka koji su pogodni za život životinja, a stoga i za proizvodnju mlijeka. Zahvaljujući metodama prerade, poput istih temperatura mlijeka kao u vimenu, tradicionalne upotrebe telećeg sirila, minimalnog soljenja i temperatura zrenja u skladu s prirodnom aktivnosti startera, mlijeko može očuvati svoja svojstva. U skladu s toskanskom tradicijom, sir čak i nakon dugotrajnog zrenja zadržava taj izražen okus koji nije prenaglašen ni preblag te koji nikad nije pikantan i zbog kojeg „Pecorino Toscano” oduvijek odgovara svakom nepcu.

Upućivanje na objavu specifikacije

(članak 5. stavak 7. Uredbe (EZ) br. 510/2006 (4))

Ministarstvo je pokrenulo nacionalni postupak prigovora uz objavu prijedloga izmjene ZOI-ja „Pecorino Toscano” u Službenom listu Talijanske Republike br. 74 od 29. ožujka 2014.

Pročišćeni tekst specifikacije dostupan je na sljedećem web-mjestu: http://www.politicheagricole.it/flex/cm/pages/ServeBLOB.php/L/IT/IDPagina/3335

ili

izravno na početnoj stranici Ministarstva za poljoprivrednu, prehrambenu i šumarsku politiku (www.politicheagricole.it), klikom na „Prodotti DOP e IGP” (u gornjem desnom uglu zaslona) i zatim na „Prodotti DOP IGP e STG” (na lijevoj strani zaslona) te naposljetku na „Disciplinari di Produzione all’esame dell’UE” (Specifikacije podnesene na razmatranje Europskoj uniji).

(1) SL L 343, 14.12.2012., str. 1.

(2) SL L 93, 31.3.2006., str. 12. Zamijenjena Uredbom (EU) br. 1151/2012.

(3) Zamijenjena Uredbom (EU) br. 1151/2012.

(4) Vidjeti bilješku 2.